[pic] | EUROOPA KOMISJON |

Brüssel 13.12.2010

KOM(2010) 788 lõplik

2009/0060/A (COD)

KOMISJONI TEATIS EUROOPA PARLAMENDILE, Euroopa Liidu toimimise lepingu artikli 294 lõike 6 alusel, milles käsitletakse

nõukogu seisukohta Euroopa Parlamendi ja nõukogu määruse (millega muudetakse määrust (EÜ) nr 1905/2006, millega luuakse arengukoostöö rahastamisvahend) vastuvõtmise kohta (komisjoni esialgne „maksumuudatuste ettepanek” KOM(2009)194)

2009/0060/A (COD)

KOMISJONI TEATIS EUROOPA PARLAMENDILE, Euroopa Liidu toimimise lepingu artikli 294 lõike 6 alusel, milles käsitletakse

nõukogu seisukohta Euroopa Parlamendi ja nõukogu määruse (millega muudetakse määrust (EÜ) nr 1905/2006, millega luuakse arengukoostöö rahastamisvahend) vastuvõtmise kohta (komisjoni esialgne „maksumuudatuste ettepanek” KOM(2009)194)

1. TAUSTTEAVE

Ettepaneku Euroopa Parlamendile ja nõukogule edastamise kuupäev (dokument KOM(2009) 194 (lõplik) – (2009)/0060A COD): | edastatud 21. aprillil 2009. parandatud 30. novembril 2009, muudetud 1. detsembril 2009 (Lissaboni lepingu jõustumise kuupäeval) |

Euroopa Parlamendi arvamuse kuupäev, esimene lugemine: | 21. oktoober 2010. |

Muudetud ettepaneku edastamine: | […]. |

Nõukogu seisukoha vastuvõtmise kuupäev: | 10. detsember 2010. |

2. KOMISJONI ETTEPANEKU EEESMÄRK

ELi erinevate väliskoostöö rahastamisvahendite vahel on väike erinevus seoses erandite võimaldamisega põhimõttest, et ELi vahendeid ei tohi kasutada kolmandate riikide kehtestatud maksude, lõivude ja muude tasude maksmiseks.

Arengukoostöö rahastamisvahendist selliste tasude maksmist ei võimaldata. Muude vahendite puhul on ette nähtud, et nende maksmiseks ei või „üldiselt” ELi abi kasutada. Siiski on ette nähtud teatav pandlikkus, mille kohaselt vastutav eelarvevahendite käsutaja võib usaldusväärse finantsjuhtimise ning programmide ja projektide eduka rakendamise huvides lubada kõnealuseid tasusid maksta liidu vahenditest.

Seda arvestades tehakse ettepanek lisada teksti sõna „üldiselt”.

3. MÄRKUSED NÕUKOGU SEISUKOHA KOHTA

3.1. Üldised märkused

Nõukogu seisukoht on komisjoni esialgse ettepanekuga kooskõlas ja seetõttu komisjonile üldiselt aktsepteeritav, väljaarvatud allpool nimetatud üksikküsimused.

3.2. Nõukogu seisukoha põhisisu

Nõukogu seisukoha olulised punktid on järgmised:

- Maksud ja lõivud : Maksude ja lõivude tasumist mittevõimaldamist käsitlevasse sättesse lisatakse sõna „üldiselt”, et võimaldada teha erandeid eelarvevahendite käsutajale esitatavate juhtnööride abil.

- Õigusakt jagatakse kaheks : arengukoostöö rahastamisvahendit käsitlevaks õigusaktiks ning demokraatia ja inimõiguste Euroopa rahastamisvahendit käsitlevaks õigusaktiks. Komisjoni esialgse ettepaneku kohaselt oleks vastu võetud üksainus õigusakt, millega oleks kummagi rahastamisvahendi puhul tehtud üks ja sama muudatus. Praeguse seisuga on arengukoostöö rahastamisvahendit käsitlev muudatusettepanek (lisatakse sõna „üldiselt”) juba esitatud nõukogu seisukohas dokumendi KOM(2010) 102 (lõplik) kohta (2010/0059 COD), millega arengukoostöö rahastamisvahendile lisatakse banaanisektori kaasnevad meetmed.

3.3. Konkreetsed küsimused (nõukogule vastuvõetamatud parlamendi ettepanekud):

Delegeeritud õigusaktid (ELi toimimise lepingu artikkel 290): Parlament soovib esimesel lugemisel teha muudatused, mille tulemusel kohaldataks seda menetlust komisjoni mitmeaastaste strateegiadokumentide vastuvõtmisel. Selles küsimuses ei suudetud kokku leppida koolimata kaua kestnud pingelistest läbirääkimistest (2. veebruari, 23. märtsi ja 20. oktoobri kolmepoolsed nõupidamised). Nõukogu ei nõustunud nende muudatustega esimesel lugemisel vastuvõetud seisukohas. Komisjon on valmis tegema veel jõupingutusi institutsioonide seisukohtade lähendamiseks ning selleks, et leida lahendus parlamendis muudatuste tegemist põhjustanud olulistele kahtlustele, eeskätt tagades, et parlamendil oleks võimalik teostada asjakohast järelevalvet väliskoostöö strateegiate koostamise ja välistegevuse rahastamisvahendite nõuetekohase rakendamise üle.

Liikmesriikide parlamendid . Parlamendis võeti vastu muudatusi, mille kohaselt tuleks määruses nimetada liikmesriikide parlamente. Nõukogu ei nõustunud nende muudatustega. Parlamenti ettepaneku kohaselt tuleks tagada, liikmesriikide parlamendid võivad osaleda rahastamisvahendi rakendamise järelevalves ja hindamises. Komisjon on seisukohal, et parlamendi kahtlus on võimalik kõrvaldada ka vastavalt liikmesriikide parlamente käsitlevatele olemasolevatele sätetele, eelkõige Euroopa Liidu toimimise lepingu protokollidele.

4. KOKKUVÕTE

Komisjon aktsepteerib nõukogu esimesel lugemisel vastuvõetud seisukohta.